БСП внесоха за пети път вот на недоверие срещу кабинета Борисов 3 - Байрак
Парламентарната група на „БСП за България“ внесе в деловодството на парламента пети вот на недоверие към кабинета „Борисов 3“, като за втори път темата е „корупция“.
„Грубото, с въоръжени представители на органите на властта, нахлуване в президентската институция. Това е записано и в декларацията още в събота. Той е принципен, той е последователен. Поне от 4 години в този мандат на парламента сме говорили, показвали и доказвали корупционните схеми на правителството и модела на управление – олигархично-мафиотски“, обясни председателят на партията Корнелия Нинова.
„ГЕРБ счупиха държавата. Всеки ден оставане на власт е пагубен за България. Единственият начин това да спре е оставка на правителството. И градеж, отново, от умни, знаещи, можещи и честни хора“.
„Това е петият ни вот и улицата днес, и протестите днес показват колко сме били прави„, коментира пред „Хоризонт“ Ирена Анастасова, секретар на парламентарната група на левицата. „Първият ни вот на недоверие в рамките на това Народно събрание, беше срещу корупцията, през 2018 година“, припомни Анастасова. Разликата сега според нея е, че освен че дават конкретни примери за корупция, посочват проблемите, които в годините са се насложили и са довели „до днешното състояние на нещата с корупцията в страната“.
„Ако се гледат предварителните консултации, не разчитаме на никого“, поясни Анастасова в отговор на въпрос ще имат ли подкрепа от други формации в парламента.
борисовбспвотнедоверие